
         REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK 
   Dubrovnik, Dr. Ante Starčevića 23
Posl. br. 6-St.501/2018-10


U   I M E  R E PU B L I K E   H R V A T S K E

R J E Š E N J E

	Trgovački sud u Splitu, stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, povodom zahtjeva za provedbu skraćenog stečajnog postupka nad dužnikom LUX DESIGN d.o.o., Mostarska 12, Metković OIB: 79938354162, izvan ročišta, dana 26. listopada 2018. godine


r i j e š i o    j e

I.	Obustavlja se postupak nad dužnikom LUX DESIGN d.o.o., Mostarska 12, Metković OIB: 79938354162. 

II.	Nalaže se Financijskoj agenciji nakon pravomoćnosti ovog rješenja osloboditi sredstva zaplijenjena na temelju čl. 112. st. 1. Stečajnog zakona dužniku LUX DESIGN d.o.o., Mostarska 12, Metković OIB: 79938354162.



Obrazloženje

	Financijska agencija RC Split, Podružnica Dubrovnik je podnijela ovom sudu 06. srpnja 2018. godine zahtjev za provedbu skraćenog stečajnog postupka nad dužnikom. U zahtjevu se u bitnome navodi da na dan 29. lipnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i u ukupnom iznosu od 26.927,68 kuna, da nema zaposlenih, da ima otvoren račun kod Privredna banka Zagreb d.d., kao i da ima zaplijenjenih sredstava na ime predujma za namirenje troškova stečajnog postupka.

	Sukladno čl. 428. Stečajnog zakona (NN 71/15, 104/17, dalje u tekstu SZ) sud će provesti skraćeni stečajni postupak nad pravnom osobom ako su ispunjene pretpostavke: (1) da nema zaposlenih, (2) ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i (3) ako nisu ispunjene pretpostavke za pokretanje drugog postupka radi brisanja iz sudskog registra. Ove pretpostavke se moraju kumulativno ispuniti.

	U spis je dostavljena potvrda Financijske agencije od 23. listopada 2018. godine iz koje proizlazi da račun dužnika nije blokiran.(list spisa 34-35) iz koje proizlazi da račun dužnika nije blokiran.

	Obzirom da je nakon podnošenja zahtjeva za provedbu skraćenog stečajnog postupka utvrđeno da dužnik nema u Očevidniku redoslijeda osnova za plaćanje evidentirane neizvršene osnove za plaćanje u neprekinutom razdoblju od 120 dana, to se nisu ostvarile pretpostavke za provedbu skraćenog stečajnog postupka.

	
Zbog navedenog, na temelju spomenutih propisa, odlučeno je kao u izreci. 

U Dubrovniku, 26. listopada 2018. godine

									Stečajni sudac:

									Srđan Gavranić
 



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 19. st. 3. SZ).

DN-a (26.10.2018.g.):
- predlagatelju, putem elektroničke pošte i e oglasne ploče,
- dužniku, 
- mrežna stranica e oglasna ploča. 

